এই প্রথম পশ্চিমবঙ্গে প্রো ইন্ডিয়া স্কুল ফুটসল ডেভেলপমেন্ট লিগ

কলকাতা: এই প্রথম বাংলায় স্কুল ফুটসল ডেভেলপমেন্ট লিগ – বাংলায় এই প্রথম চালুর পরিকল্পনা। এই শহরে এক সাংবাদিক সম্মেলনে বিস্তারিত জানানো হয়েছে। কলকাতার স্প্রিং ক্লাবে এই খবর জানিয়েছেন এই লিগের প্রতিষ্ঠাতা অপরূপ চক্রবর্তী। তিনি বলেন, ২০১৪ সাল থেকে পশ্চিমবঙ্গে তৃণমূল স্তরে এবং ফুটসল এর অগ্রণী পথিকৃৎ। ২২৭ টি স্কুল অংশগ্রহণ করতে চলেছে। উল্লেখ্য, ৮-১২ বছর বয়সী শিশুদের সর্বাধিক অংশগ্রহণে প্রত্যন্ত অঞ্চলে বিনামূল্যে পৌঁছে দিতে তৎপরতা গ্রহণ করা হয়েছে।

বাংলা ফুটবলের নিয়ামক সংস্থা আইএফএ অনুমোদিত ইভেন্ট। এর ফলশ্রুতিতেই প্রতিভাবান শিশুদের জন্য এক সুগঠিত পথ প্রশস্ত হচ্ছে। বিশেষভাবে ধন্যবাদ জ্ঞাপন করা হয়েছে – স্লাম সরকার এবং ঝিলাম ফাউন্ডেশনকে এই ফুটসল প্রকল্পে সমর্থনের জন্য। ভারতের জাতীয় পুরুষ ও মহিলা ফুটসল দলের বর্তমান কোচ যোশুয়া ভাজ ইতিমধ্যেই অপরূপ ফুটসল স্কুলে টেকনিক্যাল কনসালট্যান্ট হিসেবে যোগদান করেছেন। আন্তঃ স্কুল প্রতিযোগিতা এ রাজ্যের দুই জেলা পূর্ব ও পশ্চিম মেদিনীপুরে আরম্ভ হয়েছে।

আরও পড়ুন: ভারতের ক্রিকেট কোচ গৌতম গম্ভীরকে জঙ্গি হুমকি?

পরবর্তীতে ২২টি জেলাতে ছড়িয়ে পড়বে। নক আউট পর্যায়ে খেলা হবে এবং তা বছরভর চলবে। যদিও এই প্রতিযোগিতার পোশাকি নাম – “AIFF Blue CUBS LEAGUE”. এর ব্যানারে হচ্ছে – প্রো ইন্ডিয়া স্কুল ফুটসল ডেভেলপমেন্ট লিগ। মোহনবাগান ক্লাবের প্রাক্তন সচিব সৃঞ্জয় বোস এই অনুষ্ঠানে উপস্থিত ছিলেন। তিনি বলেন, নিঃসন্দেহে ভাল উদ্যোগ। পেশাদারিত্বের নজরে চালু হলে উপকৃত হবে বাংলার ফুটবল। বেঙ্গল অলিম্পিক আ্যসোসিয়েশন এর সভাপতি চন্দন রায়চৌধুরী বলেন, ফুটসল অলিম্পিক ডিসিপ্লিন হিসেবে স্বীকৃতি পাবে এই আশা প্রকাশ করেছেন তিনি। বাংলার ফুটবল নিয়ামক সংস্থা আইএফএর চেয়ারম্যান সুব্রত দত্ত এই প্রসঙ্গে বলেন, এই প্রচেষ্টা মৌলিক ও অনবদ্য। সমস্ত রকম সাহায্যের জন্য সবসময়ই তার পাশেই রয়েছেন তিনি। মেদিনীপুর এর চিফ কো – অর্ডিনেটর চন্ডীচরণ সামন্ত এই অনুষ্ঠানে উপস্থিত ছিলেন। তিনি বলেন, এই উদ্যোগের সাফল্য কামনা করি।

দেখুন অন্য খবর